Kommunimut pilersaarummut tapiliussatut KOMMUNIMUT PILERSAARUMMUT TAPILIUSSAQ: 2B2-5, INUUSSUTISSARSIUTEQARFIK QEQERTAT – Kommuneqarfik Sermersooq\nKommunimut pilersaarummut tapiliussatut KOMMUNIMUT PILERSAARUMMUT TAPILIUSSAQ: 2B2-5, INUUSSUTISSARSIUTEQARFIK QEQERTAT\nDeadline 11. November 2020 2 years tilbage Offentliggjort 23. May 2022\nAninagasaqarnermut Inuussutissarsiornermullu Ataatsimiititap maajiip 21-ianni 2020 aalajangerpaa, kommunimut pilersaarummut tapiliussatut siunnersuut 2B2-5, inuussutissarsiuteqarfik Qeqertat tamanut tusarniaassutigineqassasoq.\nKommunimut pilersaarummut tapiliussami uani siunertaavoq, Qeqertat inuussutissarsiuteqarfittut piorsarneqarnerata ingerlatiinnarneqarnissaa qulakkeerneqarnissaa aamma pilersaarutitut tunngavimmi pioreersumi imatut allannguisoqassasoq:\nAnnertussuseq immikkuualuttuni A aamma C allanngortinneqassaaq, tankeqarfiup toqqavianut nunamut atasortaa pioreersoq 3.600 m2 miss. allilerneratigut. Tankeqarfiup pioreersup sissaata kujataatungaata nunniorneratigut tamanna pissaaq.\nImmikkuualuttoq B allilerneqassaaq (avannamut kangiatungaani immikkuualuttoq A annikillineratigut), immerlugu 15.000 m2 miss sissaq immerneratigut taannalu talittarfeqarfimmut atatillugu atorneqarsinnaavoq.\nImmikkuualuttoq nutaaq pilersinneqassaaq, immikkuualuttoq E, immerneqareeriarpat inuussutissarsiutinik siunertalinnut, quersuaqarnermut allanulluunniit inaalitsivittut talittarfiup eqqaaniittariaqartunut atorneqarsinnaasoq. Immikkuualuttoq E sanaartorfiussaguni qummut 15 m portunerussanngilaq.\nImmikkuualuttut atorneqarnerat ataasiakkaani allaaserineqassaaq:\nImmikkuualuttoq A talittarfeqarnermut siunertaqassaaq.\nImmikuualuttut B, C & D talittarfeqarnermik inuussutissarsiornermut atugassanngortinneqassapput.\nImmikkuualuttoq E quersuaqarfittut allanulluunniit inaalitsivittut talittarfeqarfiup eqqaaniittariaqartunut siunertalinnut atugassanngortinneqassaaq.\nPilersaarutitut siunnersuut piffissami 16.09.2020 – 11.11.2020-ip tungaanut tamanut tusarniutigineqassaaq.\nOqaaseqaatit akerliliissutillu Kommuneqarfik Sermersuumi tiguneqareersimassapput 11.11.2020 nallertinnagu, uunga nassiunneqassallutik Kommuneqarfik Sermersooq, Sanarfinermut Avatangiisinullu Ingerlatsivik, Postboks 1005, 3900 Nuuk imaluunniit mailikkut uunga nassiullugu: plan@sermersooq.gl